Kremnické Bane

Kremnické Bane (zast. Piargy)  sú obec na Slovensku v okrese Žiar nad Hronom. V súčasnosti je známa hlavne neďalekým geografickým stredom Európy.

 Polohopis 
Kremnické Bane sú malá obec, nachádzajúca sa v Kremnických vrchoch, asi 4 km severne od mesta Kremnica. Rozprestiera sa v doline, vo výške medzi 700 a  Prvá písomná zmienka obci je z roku 1361. Prvými obyvateľmi obce boli nemeckí kolonizátori, ktorí prišli na územie Slovenska v 13. storočí, kvôli tomu, že sa v Kremnických vrchoch začalo ťažiť zlato a iné drahé kovy.

 Dejiny 
Kremnické Bane sú pôvodne nemecká banícka osada spomínaná už v roku 1361. Obec mala počas svojej histórie rôzne názvy, ako Johanesberg, Piargy a terajší Kremnické Bane. Až do konca 2. svetovej vojny tu žili predovšetkým obyvatelia nemeckej národnosti, keď na základe Benešových dekrétov bolo veľa z nich vysťahovaných do Nemecka.

Vo svojej histórii bola obec buď samostatná alebo patrila pod mesto Kremnica. Naposledy bola miestnou časťou Kremnice medzi rokmi 1980 a 1991. Odvtedy je opäť samostatná.

 Kultúra a zaujímavosti 
 Pamiatky 
 Kostol sv. Jána Krstiteľa 
Rímskokatolícky kostol sv. Jána Krstiteľa, trojloďová gotická stavba s polkruhovo ukončeným presbytériom a predstavanou vežou z druhej polovice 13. storočia. Pôvodne vznikla ako románska rotunda. Nachádza sa v kopcoch nad dedinou. V 15. storočí bola realizovaná nová hviezdicová rebrová klenba rotundy, tá sa z veľkej časti zachovala dodnes. Západná časť rotundy bola odbúraná pravdepodobne v 16. storočí, kedy k nej bolo pristavané gotické trojlodie a zväčšila sa tak kapacita stavby. V rokoch 1529 až 1673 bol kostol evanjelický, z tohto obdobia pochádza aj vročenie 1588 na portáli v podveží. Kostol prešiel obnovou po poskodení vandalmi v rokoch 1989-2007. 

 Kaplnka Narodenia Panny Márie, pôvodne baroková kaplnka z roku 1726. V roku 1910 bola prestavaná v neogotickom štýle s kvadratickým ukončením presbytéria. Je zaklenutá štukovou rebrovou klenbou. V interiéri sa nachádza neogotické zariadenie a ľudová drevorezba sv. Jána Nepomuckého z 18. storočia. Fasády kaplnky sú hladké, členené opornými piliermi a oknami s lomeným oblúkom. Veža kaplnky je ukončená ihlancovou helmicou.  
 Súbor baníckych domov, ide o prízemné či dvojpodlažné stavby s valbovou strechou pokrytou šindľom z 18. až 19. storočia.  

 Turizmus 
Nad obcou sa nachádza symbolický Stred Európy pri gotickom Kostole svätého Jána, z ktorého strechy tečie voda na jednu stranu do Váhu a na druhú do Hrona. Neďaleko kostola je aj najvyšší bod chotára, skala Trnovník (nem. Dornstein) vo výške 

 Národnostné zloženie 
2001:
Slováci - 221 (88,4%)
Nemci - 26 (10,4%)
Česi - 1 (0,4%)
Nezistená - 2 (0,8%)
Spolu - 250 (100%)

2011:
Slováci - 221 (84,03%)
Nemci - 16 (6,08%)
Ostatné - 3 (1,14%)
Nezistená - 23 (8,75%)
Spolu - 263 (100%)

 Občianska vybavenosť 
Obec sa člení na dve časti samotnú obec a časť Staré Piargy. Nachádza sa v nej zbrojárska firma GrandPower, farma Eko Produkt, čerpacia stanica Jurki, pohostinstvo Adal, keramická dielňa, rímskokatolícky kostol, rímskokatolícky farský úrad pre obce Kremnické Bane, Kunešov, Krahule a Turček. Je tu aj futbalové ihrisko, na ktorom pravidelne cvičia členovia miestneho dobrovoľného hasičského zboru na súťaže v požiarnom útoku.

 Osobnosti obce 
 Vladimír Linkeš (* 1937 – † 1997), poľnohospodársky odborník a výskumný pracovník

 Referencie 

 Iné projekty 

 Externé odkazy 

 Turistické atrakcie v obci
 Profil stredovekého kostola


Kategória:Obce okresu Žiar nad Hronom
Kategória:Banské sídla na Slovensku
Kategória:Pomenovania podľa Kremnice